ΓΡΑΠΤΗ ΕΡΩΤΗΣΗ E-2724/02

υποβολή: Rosa Migulez Ramos (PSE) προς την Επιτροπή

(30 Σεπτεμβρίου 2002)

Θέμα: Ονομασία της σαρδέλας

Η ειδική Ομάδα του Panel της Παγκόσμιας Οργάνωσης Εμπορίουποστήριξε πρόσφατα το Περού, έναντι της Ευρωπαϊκής Ένωσης, σε σχέση με την εμπορική ονομασία της σαρδέλας. Το Περού θα μπορεί να εμπορευματοποιεί στην Κοινότητα, με την ονομασία σαρδέλα την sardinops sagax που απαντά στις ακτές του Περού και της Χιλής, είδος διαφορετικό από την sardina pilchardus, η οποία απαντά στον Βορειοανατολικό Ατλαντικό. Τούτο θα δημιουργήσει σύγχυση μεταξύ των ευρωπαίων καταναλωτών, δεδομένου ότι θα πωλείται ως σαρδέλα ένα προϊόν διαφορετικό από αυτό που μέχρι σήμερα γνωρίζει.

Ποιες πρωτοβουλίες έχει αναλάβει η Επιτροπή για την αποφυγή αυτού του φαινομένου·

Ποιες δράσεις σκοπεύει να αναλάβει·

Απάντηση του κ. Lamy εξ ονόματος της Επιτροπής

(13 Νοεμβρίου 2002)

Το δευτεροβάθμιο δικαιοδοτικό όργανο του Παγκόσμιου Οργανισμού Εμπορίου (ΠΟΕ) δημοσίευσε στις 26 Σεπτεμβρίου 2002 την έκθεσή του σχετικά με την εμπορική ονομασία των σαρδελών κονσέρβας στην Κοινότητα. Στην έκθεση αυτή, το δευτεροβάθμιο δικαιοδοτικό όργανο επιβεβαιώνει μια προηγούμενη έκθεση της ειδικής ομάδας του ΠΟΕ που αποφαινότανπέρ του Περού, δηλώνοντας ότι ο κανονισμός (ΕΟΚ) αριθ. 2136/89 του Συμβουλίου της 21ης Ιουνίου 1989 περί καθορισμού κοινών προδιαγραφών εμπορίας για τις κονσέρβες σαρδελών(1), είναι ασυμβίβαστος προς το άρθρο 2.4 της συμφωνίας για τα τεχνικά εμπόδια στο εμπόριο. Το προαναφερόμενο συμπέρασμα προκύπτει από το γεγονός ότι ο κοινοτικός κανονισμός δεν βασίζεται στο συναφές διεθνές πρότυπο, δηλαδή το πρότυπο Codex για τις σαρδέλες κονσέρβας και τα προϊόντα τύπου σαρδέλας(2).

Σύμφωνα με την έκθεση της ειδικής ομάδας, η οποία επιβεβαιώθηκε από το δευτεροβάθμιο δικαιοδοτικό όργανο, το άρθρο 2 του κοινοτικού κανονισμού απαγορεύει την εμπορία με την ονομασία σαρδέλες 20 ειδών ψαριών σε κονσέρβα, συμπεριλαμβανομένου του είδους Sardinops sagax, ακόμη και όταν η ονομασία συνοδεύεται από μία από τις ονομασίες που προβλέπονται στο πρότυπο Codex. Για το λόγο αυτό, ο κοινοτικός

κανονισμός και το προαναφερόμενο πρότυπο αλληλοσυγκρούονται. Στα συμπεράσματά του, το δευτεροβάθμιο δικαιοδοτικό όργανο συνιστά στο όργανο διευθέτησης των διαφορών να ζητήσει από τις Κοινότητες να εναρμονίσουν τον κανονισμό προς τιςποχρεώσεις που προβλέπει η συμφωνία για τα τεχνικά εμπόδια στο εμπόριο.

Η Επιτροπή, η οποία αποδίδει ιδιαίτερη σημασία στην προώθηση της διαφάνειας της αγοράς και της ποιότητας των προϊόντων με τη σαφή σήμανση των ειδών διατροφής, λυπάται για την απόφαση του ΠΟΕ. Ειδικότερα, η Επιτροπή θεωρεί ότι η ονομασία πώλησης ενός προϊόντος πρέπει να είναι αρκετά σαφής ώστε να επιτρέπει στον αγοραστή να γνωρίζει την πραγματική φύση του προϊόντος και να το ξεχωρίζει από άλλα προϊόντα με τα οποία θα μπορούσε να δημιουργηθεί σύγχυση.

Εν πάση περιπτώσει, η Επιτροπή παραμένει πλήρως προσηλωμένη στις διεθνείςποχρεώσεις της και θα επιληφθεί για την εκτέλεση της απόφασης του ΠΟΕ, ενώ συγχρόνως θα εξασφαλίσει ότι οι κοινοτικοί κανόνες εμπορίας για τις κονσέρβες σαρδελών και τα συναφή είδη ψαριών παρέχουνψηλό επίπεδο προστασίας των καταναλωτών και αποτρέπουν κάθε πιθανό κίνδυνο σύγχυσης. Εν προκειμένω, η Επιτροπή θα ήθελε ναπενθυμίσει ότι το πρότυπο Codex ορίζει ότι η ονομασία σαρδέλες προορίζεται αποκλειστικά για τα ψάρια του είδους Sardina Pilchardus Walbaum. Η εμπορική περιγραφή άλλων ειδών μπορεί να περιλαμβάνει την ονομασία σαρδέλα, μόνο εφόσον συνοδεύεται από κατάλληλο προσδιορισμό.

(1) ΕΕ L 212 της 22.7.1989.

(2) Codex STAN 94-1981, Αναθ. 1-1985.